Diari Oficial de la Generalitat Valenciana


Sumari del DOGV 5236, del 07-04-2006 (2006/3733)

RESOLUCIÓ de 20 de març de 2006, de la Direcció General d'Ensenyament, per la qual es convoquen proves per a l'obtenció dels títols de tècnic i de tècnic superior de Formació Professional Específica.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3733


Data del document
:   20-03-2006

Organisme emissor
:   Conselleria de Cultura, Educació i Esport

Tipus de document
:   Resolució

Correcció d'errades

 Descriptors 

:   * ensenyament professional
    * examen
    * títol d'estudis
    * legislació escolar
    * ensenyament tècnic

RESOLUCIÓ de 20 de març de 2006, de la Direcció General d'Ensenyament, per la qual es convoquen proves per a l'obtenció dels títols de tècnic i de tècnic superior de Formació Professional Específica. [2006/3733]  
El Reial Decret 942/2003, de 18 de juliol del 2003 (BOE de 31 de juliol), determina les condicions bàsiques que han de reunir les proves per a l'obtenció dels títols de Tècnic i Tècnic Superior de Formació Professional Específica.  
L'Orde de 10 de març del 2004, (DOGV de 28 d'abril) regula les proves per a l'obtenció del títol de Tècnic de Formació Professional Específica a la Comunitat Valenciana.  
L'Orde de 27 de gener del 2005, (DOGV d'11 de febrer) regula les proves per a l'obtenció del títol de Tècnic Superior de Formació Professional Específica a la Comunitat Valenciana.  
En les ordes, anteriorment mencionades, s'indica que la Direcció General d'Ensenyament, convocarà, almenys una vegada a l'any, proves per a l'obtenció del títol de Tècnic i de Tècnic Superior de Formació Professional Específica, respectivament.  
En este curs 2005/2006, es portarà a efecte la convocatòria en el mes de juny. No obstant això, per als alumnes matriculats en el període establit en esta resolució i que, havent-se presentat a la convocatòria de juny, no les hagueren aprovat, podran realitzar les proves corresponents en el mes de setembre per a poder superar-les.  
En virtut de l'autorització que em conferix la disposició final primera de l'Orde de 10 de març del 2004, i en la disposició final primera de l'Orde de 27 de gener del 2005 anteriorment mencionades, resolc:  
U. Convocatòria de les proves  
Es convoquen per a l'any 2006 les proves per a l'obtenció dels títols de Tècnic i de Tècnic Superior de Formació Professional Específica, indicats els annexos I i II a la present resolució.  
Dos. Requisits  
Podran matricular-se per a la realització d'estes proves, les persones que reunisquen els requisits que figuren en el punt tercer de les ordes que les regulen, anteriorment mencionades.   
Tres. Inscripció  
1. La inscripció per a realitzar les proves es realitzarà en el període comprés entre els dies 17 i 28 d'abril del 2006, estos dos inclosos, en els centres educatius que figuren en els annexos I i II a esta resolució.  
2. Els aspirants, podran inscriure's en un sol cicle formatiu i dins de cada cicle, dels mòduls professionals que desitgen.  
3. Per a sol·licitar la inscripció els aspirants hauran de presentar la documentació següent:  
. Sol·licitud d'inscripció que es presentarà en un, només, dels centres educatius que figuren en els annexos I i II, utilitzant per a això el model que constituïx l'annex III a esta resolució.  
. DN.I, o targeta d'estranger, o permís de residència o visat d'estudis o passaport, amb fotocòpia per a ser confrontada.  
4. Amb relació al requisit d'accés a les proves, la justificació d'haver cursat ensenyances professionals relacionades amb el sector productiu a què pertanguen els mòduls de què es matricula l'interessat, quedaran acreditades amb alguna de les situacions següents:  
. Presentació de certificat acreditatiu d'haver realitzat cursos de Formació Professional Ocupacional i/o Formació Professional Contínua, homologats pel SERVEF o organismes oficials anàlegs, amb una duració mínima de 150 hores i relacionades amb el camp professional a què vol accedir.  
. Presentació de Certificats de Professionalitat d'acord amb el Reial Decret 1506/2003, de 28 de novembre, (BOE de 18 de desembre) pel qual s'establixen les directrius dels certificats de professionalitat, relacionats amb el Reial Decret 295/2004, de 20 de febrer (BOE de 9 de març) pel qual s'establixen determinades qualificacions professionals que s'inclouen en el Catàleg Nacional de Qualificacions Professionals, susceptibles de reconeixement i acreditació, identificades en el sistema productiu en funció de les competències apropiades per a l'exercici professional.   
. Certificat d'haver cursat ensenyances de tècnic auxiliar (FPI) o tècnic especialista (FP II) i que no hagen obtingut el títol corresponent.  
. Acreditació d'haver-se presentat a les proves d'avaluació d'ensenyances no escolaritzades per a l'obtenció del títol de tècnic auxiliar i no haver obtingut la dita titulació.  
. Certificat acadèmic d'haver cursat ensenyances de FPE i haver esgotat el nombre de convocatòries establida per a l'avaluació d'alguns mòduls professionals.  
. Qualsevol altra documentació que acredite, fefaentment i de forma oficial, una situació semblant a les anteriors.  
En tots els casos, la formació acreditada haurà d'estar relacionada amb el camp professional a què pertanguen els cicles formatius de FPE en què es matricule l'aspirant. (La dita relació s'haurà d'entendre en el conjunt dels cicles formatius que constituïxen la Família Professional).  
5. El requisit d'accés per a acreditar una experiència laboral d'almenys, dos anys, quedarà justificat amb l'aportació de la documentació a què fa referència l'apartat tercer.a) de l'Orde de 10 de març del 2004 (DOGV de 28 d'abril) i de l'Orde de 27 de gener del 2005 (DOGV d'11 de febrer) que regulen les proves per a l'obtenció del títol de Tècnic i de Tècnic Superior, respectivament.  
Quatre. Matriculació.  
1. Una vegada finalitzat el procés d'inscripció, els centres receptors de les sol·licituds, examinaran la documentació presentada pels candidats i verificaran si complixen els requisits exigits per a la seua matriculació.  
2. El centre publicarà el dia 5 de maig del 2006, en el tauler d'anuncis, la relació provisional d'admesos i exclosos a la realització de les proves, indicant en este últim cas el motiu de l'exclusió.  
3. La relació provisional d'admesos podrà ser objecte de reclamació pels aspirants en els tres dies hàbils següents al de la seua publicació, per mitjà de la presentació d'escrit motivat dirigit al director del centre.  
4. En el termini dels dos dies hàbils següents, el director ratificarà o rectificarà la decisió objecte de reclamació, comunicarà a l'interessat la decisió adoptada i ordenarà la publicació, en el tauler d'anuncis, de la llista definitiva d'admesos i exclosos.  
5. Els candidats admesos quedaran matriculats en els mòduls professionals relacionats en la sol·licitud.   
Cinc. Comissions d'avaluació.  
1. Els centres educatius receptors de matricules comunicaran a la Inspecció Educativa el nombre d'admesos per a cada mòdul professional, abans del dia 19 de maig del 2006.  
A la vista del nombre d'aspirants, s'establiran les Comissions Avaluadores que calguen, podent-se agrupar els matriculats en els distints centres educatius de la Comunitat Valenciana, als efectes d'examinar-se davant d'una mateixa Comissió Avaluadora quan el nombre d'ells així ho aconselle.  
2. Les Direccions Territorials comunicaran als centres educatius abans del 31 de maig, les Comissions Avaluadores designades, els alumnes que hauran d'examinar i, el lloc on han d'actuar. Dites relacions es faran públiques en les corresponents Direccions Territorials de Cultura, Educació i Esport i en cada un dels centres educatius receptors de matricules.  
3. Les Comissions d'Avaluació, designades pels directors territorials de Cultura, Educació i Esport, estaran compostes per:  
Un president, que serà el director del centre docent, o si no n'hi ha, un professor d'Educació Secundària o un professor tècnic de Formació Professional. Un secretari i tres vocals.   
En tots els casos, hi haurà, almenys, tres membres de la comissió amb atribució docent en el cicle formatiu corresponent.   
A proposta del president de la comissió d'avaluació, podran integrar-se els assessors externs necessaris per a avaluar aquells mòduls assignats a professorat especialista en el Reial Decret del currículum del cicle.  
Seran funcions de les Comissions d'Avaluació:  
. Organització i realització de les proves.  
. Correcció i qualificació d'estes.  
. Ompliment de l'acta de prova i de l'acta final i publicació de les llistes provisionals i les actes finals dels resultats.  
. Resoldre les reclamacions de qualificacions estimades incorrectes.  
4. Les Comissions Avaluadores es reuniran abans del dia 11 de juny per a la valoració de la documentació aportada pels aspirants a qui es referix l'apartat quatre.4 de l'Orde de 10 de març del 2004, i en este apartat de l'Orde de 27 de gener del 2005 i podran requerir a l'interessat documentació complementària que evidencie l'adquisició de les competències per a les que sol·licita el seu reconeixement.  
El reconeixement de competències es realitzarà atenent a les unitats de competència establides en els respectius títols de Formació Professional Específica.  
S'analitzarà la correspondència entre la formació professional adquirida (per distints aprenentatges o activitat laboral) i els currículums dels mòduls professionals que corresponga.  
En tot cas, el president de la comissió, comunicarà a l'interessat l'oportuna resolució, tres dies abans del començament de la realització de les proves.  
L'acreditació total o parcial (unitats de competència) d'una competència professional, haurà de ser certificada i registrada a .acreditacions de competència., en el centre educatiu on figure l'expedient de l'aspirant a les proves.  
El certificat de .acreditacions de competència., forma part de l'annex IV a esta resolució.  
Sis. Estructura i contingut de les proves  
1. Els exercicis de les proves, seran elaborats pels departaments didàctics corresponents a cada cicle formatiu en els centres educatius en què es realitzen.  
2. Les proves es realitzaran per a cada mòdul formatiu, excepte per al mòdul de FCT que es realitzarà de forma presencial després de tindre superats la resta de mòduls professionals que componen el cicle formatiu.  
3. Les proves inclouran continguts teòrics i realitzacions pràctiques. Dites proves es prepararan prenent com a referència els currículums vigents i les competències professionals dels cicles formatius objecte d'esta convocatòria.   
Set. Realització de les proves.  
1. Convocatòria de juny  
Les proves, es realitzaran entre els dies 26 al 30 de juny del 2006, estos dos inclosos, ajustant-se al que disposa la present resolució.  
2. Convocatòria de setembre  
Les proves, es realitzaran entre els dies 11 i 19 de setembre del 2006, estos dos inclosos, segons el que disposa la present resolució.  
3. El calendari de les proves, tant per a la convocatòria de juny com la de setembre, es farà públic el dia 9 de juny del 2006 en el tauler d'anuncis dels centres educatius on es realitzaran indicant, l'horari d'estes i els utensilis amb què haurà d'acudir l'aspirant.  
Huit. Reclamació a les qualificacions.  
1. Les reclamacions a què puga donar lloc les qualificacions, es realitzaran conforme al procediment següent:  
a) Es presentaran per escrit dins dels tres dies hàbils següents al de la publicació dels resultats al president de la Comissió avaluadora del centre en què es van realitzar.  
b) En el termini dels dos dies següents, la comissió d'avaluació ratificarà o rectificarà la qualificació objecte de reclamació, que es comunicarà pel president a l'interessat.  
c) Si després de la decisió persistira la disconformitat, este podrà sol·licitar en el termini de dos dies hàbils següents a la recepció de la comunicació, que s'eleve la seua reclamació al director territorial de Cultura, Educació i Esport corresponent qui, després de l'informe de la Inspecció Educativa, resoldrà el que corresponga. La dita resolució, motivada, posarà fi a la via administrativa.  
Nou. Qualificacions.  
1. Les qualificacions dels mòduls professionals, excepte el de FCT, es realitzaran en forma de qualificacions numèriques compreses entre 1 i 10, sense decimals. Es consideraran positives les qualificacions iguals o superiors a 5.  
2. El mòdul professional de FCT es qualificarà en termes d'Apte/No apte.  
Deu. Actes.  
1.S'estendrà un acta de la prova de cada un dels mòduls, en què consten les qualificacions obtingudes, així com, si és procedent, l'exempció de la part corresponent.  
Així mateix s'estendrà un acta final, en dos exemplars, de cada un dels cicles formatius, on constaran la qualificació de la prova; la qualificació del mòdul de FCT, quan haja sigut realitzat, o si és procedent exempt; i, si correspon o no l'expedició de títol.  
Els models d'acta de prova i d'acta final, s'incorporen com a annexos V i VI a esta resolució.  
2.Dites actes s'arxivaran en la Secretaria del Centre Educatiu on s'haja realitzat la prova, i un dels originals de l'acta final s'enviarà a la Inspecció Educativa per al seu estudi i posterior informe estadístic a la Direcció General d'Ensenyament.  
Onze. Revalidacions.  
1. En matèria de revalidacions, s'aplicarà el que disposa la normativa vigent.  
Els interessats, hauran de sol·licitar les revalidacions, en el moment de formalitzar la matrícula.  
2. En el cas del mòdul formatiu de FCT, podrà determinar-se l'exempció total o parcial del mòdul per la seua correspondència amb la pràctica laboral en el mateix camp professional a què pertany el cicle formatiu. La relació laboral ha de superar l'any natural i els dies cotitzats a la Seguretat Social, ser almenys de 150.  
La sol·licitud d'exempció es realitzarà al formalitzar la matrícula d'este; no obstant això, també podrà sol·licitar-ho fora del període de matrícula, sempre amb una antelació de dos mesos a la data prevista per a la seua realització.   
A la sol·licitud s'adjuntarà la documentació acreditativa d'acord amb la legislació vigent en matèria d'Ordenació de la Formació Professional Específica presencial.  
3. Els membres de la Comissió Avaluadora es constituiran en comissió de valoració de la documentació presentada als efectes d'exempcions.  
El resultat de la seua valoració s'entregarà per mitjà d'un informe al president de la comissió, que l'enviarà a la Direcció Territorial de Cultura, Educació i Esport corresponent en termini màxim d'un mes des de la data d'entrada de la sol·licitud d'exempció.   
4. La Inspecció Educativa afegirà a l'expedient un informe tècnic, en què es farà constar si existix o no correspondència, total o parcial, entre la pràctica laboral justificada documentalment i els objectius (capacitats terminals) del mòdul de FCT.  
A la vista de l'expedient, la Direcció Territorial de Cultura, Educació i Esport ho resoldrà.  
DISPOSICIONS FINALS  
Primera  
La present Resolució produirà efectes l'endemà de la seua publicació en el Diari Oficial de la Generalitat Valenciana.  
Segona  
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar des de l'endemà al de la seua publicació en el Diari Oficial de la Generalitat Valenciana, a tenor del que disposa l'article 74. 3.c) de la Lley de Gobern Valencià,de conformitat amb l'article 114 de la Ley 30/1992, de 26 de noviembre.  
València, 20 de marzo de 2006.. El director general d'Ensenyament: Josep Vicent Felip i Monlleo.  
ANNEX I  
CICLES FORMATIUS DE GRAU MITJÀ  
Explotacions Agrícoles Intensives:   
Alacant: IES. El Palmerar. Orihuela  
València: IFPS núm.2. Complex Educatiu de Cheste  
Jardineria:  
Alacant: IES. Callosa d'en Sarrià  
València: IFPS núm. 2. Complex Educatiu de Cheste  
Treballs Forestals i de Conservació del Medi Natural  
Castelló: IES Alt Palancia. Segorbe   
Conducció d'Activitats Físiques i esportives al Medi Natural:  
Alacant: IES Haygón. Sant Vicent del Raspeig  
Castelló: IES Violant de Casalduch. Benicàssim  
València: IES Districte Marítim. València  
Gestió Administrativa:  
Alacant: IES Mare Nostrum. Alacant  
Castelló: IES Joan Coromines. Benicarló  
València : IES El Serpis. València  
Impressió d'Arts Gràfiques:   
Alacant: IES El Carrús. Elx  
València: IFPS Ciutat de l'Aprenent. València  
Preimpressió en Arts Gràfiques:  
Alacant: IES El Carrús. Elx  
València: IFPS Ciutat de l'Aprenent. València  
Comerç:  
Alacant: IES Figueres Pacheco. Alacant  
Castelló: IES Leopoldo Querol. Vinarós  
València: IES Tirant el Blanch. Gandia  
Laboratori d'Imatge:  
Alacant: IES García Berlanga. Sant Joan d'Alacant.  
Castelló: IES núm. 2. Almassora  
València: IES núm. 2 de Paterna  
Acabats de Construcció:  
Alacant: IES Gran Via. Alacant  
València: IES Vicente Blasco Ibáñez.València  
Obres d'Obra:  
València: IES Vicente Blasco Ibáñez. València  
Equips i Instal·lacions Electrotècniques:  
Alacant: IES Antonio José Cavanilles. Alacant  
Castelló: IES Politècnic. Castelló  
València: IES La Costera. Xàtiva  
Equips Electrònics de Consum:  
Alacant: IES La Torreta. Elda  
Castelló: IES Botànic Cavanilles. La Vall d'Uixó  
València: IES Jaume I. Ontinyent  
Mecanitzat:  
Alacant: IES Cotes Baixes. Alcoi  
Castelló: IES Politècnic. Castelló  
València: IES Vicente Blasco Ibáñez. València  
Tractaments Superficials i Tèrmics:  
València: IES Manuel Sanchis Guarner. Silla  
Cuina:  
Alacant: IES Cap de l'Aljub. Santa Pola  
Castelló: IES Costa de Azahar. Castelló  
València: IFPS núm. 2. Complex Educatiu de Cheste  
Servicis de Restaurant i Bar:  
Alacant: I.ES Cap de l'Aljub. Santa Pola  
Castelló: IES Costa de Azahar. Castelló  
València: IFPS núm. 2. Complex Educatiu de Cheste  
Pastisseria i Forn:  
Castelló: IES Costa de Azahar. Castelló  
València: IFPS Ciutat del Aprenent. València  
Estètica Personal Decorativa:  
Alacant: IES La Torreta. Elx  
Castelló: IES Francesc Tàrrega. Vila-real  
València: IES El Cabanyal. València  
Perruqueria:  
Alacant: IES núm. 19. El Pla. Alacant  
Castelló: IES Francesc Tàrrega. Vila-real  
València: IES Salvador Gadea. Aldaia  
Caracterització:  
Alacant: IES núm. 19. El Pla. Alacant  
Panificació i Rebosteria:  
Alacant: IES Mare de Déu del Remei. Alacant  
Castelló: IES Costa de Azahar. Castelló  
Fabricació a Mesura i Instal·lació de Fusteria i Moble:  
València: IES Tirant lo Blanc. Gandia  
Fabricació Industrial de Fusteria i Moble:  
València: IES Vicente Blasco Ibáñez. València  
Carrosseria:  
Alacant: IES Leonardo da Vinci. Alacant  
Castelló: IES Politècnic. Castelló  
València: IES Faitanar. Quart de Poblet  
Electromecànica de Vehicles:  
Alacant: IES Leonardo da Vinci. Alacant  
Castelló: IES Botànic Cavanilles. La Vall d'Uixó  
València: IES Faitanar. Quart de Poblet  
Instal·lació i Manteniment Electromecànic:  
Alacant: I.ES El Canastell. Sant Vicent del Raspeig  
València: IES Luis Suñer Sanchis. Alzira  
Muntatge i Manteniment d'Instal·lacions de Fred, Climatització i Producció de Calor:  
Alacant: IES Gran Via. Alacant  
Castelló: IES Llombai. Burriana  
València: IES Luis Suñer. Alzira  
Laboratori:  
Alacant: IES Mare de Déu del Remei. Alacant  
València: IES Sanchis Guarner. Silla  
Cures Auxiliars d'Infermeria:  
Alacant: IES Leonardo da Vinci. Alacant  
IES Batoi. Alcoi  
Castelló: IES Matilde Salvador. Castelló  
València: IFPS Ausias March. València  
IFPS Pla del Quint. Mislata  
Farmàcia:  
Alacant: IES Montserrat Roig. Elx  
Castelló: IES Matilde Salvador. Castelló  
València: IFPS Ausias March. València  
Explotació de Sistemes Informàtics:  
Alacant: IES Mare Nostrum. Alacant  
Castelló: IES El Caminàs. Castelló  
València: IFPS Pla del Quint. Mislata  
Atenció Soci Sanitària:  
Alacant: IES Valle d'Elda. Elda  
IES Victòria Kent. Elx  
Castelló: IES Francesc Ribalta. Castelló  
València: IES núm. 27. València  
IES Faitanar. Quart de Poblet  
Calçat i Marroquineria:  
Alacant: IES La Torreta. Elda  
Confecció:  
València: IFPS Ciutat de l'Aprenent. València  
Operacions d'Ennobliment Tèxtil:  
Alacant: IES Cotes Baixes. Alcoi  
Producció de Filatura i Teixidoria de Calada:  
Alacant: IES Cotes Baixes. Alcoi  
Producció de Teixits de Punt:  
València: IES Jaume I. Ontinyent  
Operacions de Fabricació de Productes Ceràmics:  
Castelló: IES El Caminàs. Castelló  
ANNEX II  
CICLES FORMATIUS DE GRAU SUPERIOR  
Gestió i Organització dels Recursos Naturals i Paisatgístics  
Alacant: IES El Palmerar. Orihuela  
Castelló: IES Alt Palància. Segorbe   
Animació d'Activitats Físiques i Esportives  
Alacant: IES Haygón. Sant Vicent del Raspeig  
Castelló: IES Violant de Casalduch. Benicàssim  
València: IES núm. 31. València  
Administració i Finances  
Alacant: IES Mare Nostrum. Alacant  
IES Les Espeñetes. Orihuela  
Castelló: IES El Caminàs. Castelló  
IES Joan Coromines. Benicarló  
València: IES El Serpis. València  
Secretariat  
Alacant: IES Mare Nostrum. Alacant  
Castelló: IES El Caminàs. Castelló  
València: IES El Serpis. València  
Producció en Indústries d'Arts Gràfiques  
Alacant: IES Carrús. Elx  
València: IFPS Ciutat de l'Aprenent. València  
Comerç Internacional  
Alacant: IES Victòria Kent. Elx  
Castelló: IES El Caminàs. Castelló  
València: IES Tirant lo Blanc. Gandia   
Gestió Comercial i Màrqueting  
Alacant: IES núm. 11. Alacant  
Castelló: IES Caminàs. Castelló  
València: IES núm. 31. València  
Gestió del Transport  
Alacant: IES Victòria Kent. Elx  
València: IES Abastos. València  
Servicis al Consumidor  
Alacant: IES Figueres Pacheco. Alacant  
Castelló: IES Llombai. Burriana  
València: IES núm. 27. València  
Imatge  
Alacant: IES Luis García Berlanga. Sant Joan d'Alacant  
Castelló: IES núm. 2. Almassora  
València: IES núm.2 de Paterna.   
Realització d'Audiovisuals i Espectacles  
Alacant: IES Luis García Berlanga. Alacant  
València: IES núm. 2 de Paterna  
So  
Alacant: IES Luis García Berlanga. Alacant  
València: IES núm. 2 de Paterna  
Desenrotllament de Projectes Urbanístics i Operacions Topogràfiques  
Alacant: IES Misteri Elx. Elx  
Castelló: IES Matilde Salvador. Castelló  
València: IES Salvador Gadea. Aldaia  
Desenrotllament i Aplicació de Projectes de Construcció  
Alacant: IES Gran Via. Alacant  
Castelló: IES Matilde Salvador. Castelló  
València: IES Vicente Blasco Ibáñez. València  
Realització i Plans d'Obra  
Alacant: IES Gran Via. Alacant  
València: IFPS Ciutat de l'Aprenent. València  
Desenrotllament de Productes Electrònics  
Alacant: IES El Palmerar. Orihuela  
Castelló: IES Politècnic. Castelló  
València: IES Cabanyal. València  
Instal·lacions Electrotècniques  
Alacant: I.ES Antonio José Cavanilles. Alacant  
IES Antonio Navarro Santafé. Villena  
Castelló: IES Politècnic. Castelló  
València: IES Vicente Blasco Ibañez. València  
IES La Costera. Xàtiva  
Sistemes de Regulació i control Automàtics  
Alacant: IES Cotes Baixes. Alcoi  
Castelló: IES Botànic Cavanilles. La Vall d'Uixó  
València: IFPS núm. 2. Complex Educatiu de Cheste  
Sistemes de Telecomunicació i Informàtics  
Alacant: IES Antonio José Cavanilles. Alacant  
Castelló: IES Politècnic. Castelló  
València: IES núm. 27. València  
Construccions Metàl·liques  
Alacant: IES Antonio José Cavanilles. Alacant   
Desenrotllament de Projectes Mecànics  
Alacant: I.ES Cotes Baixes. Alcoi  
València: IES Vicente Blasco Ibáñez. València  
Producció per Mecanitzat  
Alacant: IES Antonio José Cavanilles. Alacant  
València: IES Vicente Blasco Ibáñez. València  
Agències de Viatges  
Alacant: IES Miguel Hernández. Alacant  
Castelló: IES Costa de Azahar. Castelló  
València: IES Benlliure. València  
Allotjament  
Alacant: IES Mediterrania. Benidorm  
Castelló: IES Costa de Azahar. Castelló  
València: IFPS núm. 2. Complex Educatiu de Cheste  
Informació i Comercialització Turística  
Alacant: IES Miguel Hernández. Alacant  
Castelló: IES Costa de Azahar. Castelló  
València: IES Benlliure. València  
Restauració  
Alacant: IES Cap de l'Aljub. Santa Pola  
Castelló: IES Costa de Azahar. Castelló  
València: IFPS núm. 2. Complex Educatiu de Cheste  
Estètica  
Alacant: IES núm. 19. Alacant  
Castelló: IES Francesc Tàrrega. Vila-real  
València: IES El Cabanyal. València  
Indústria Alimentària  
Alacant: IES Mare de Déu del Remei. Alacant  
València: IFPS Ciutat de l'Aprenent. València   
Administració de Sistemes Informàtics  
Alacant: IES Severo Ochoa. Elx  
Castelló: IES El Caminàs. Castelló  
València: IES Abastos. València  
Desenrotllament d'Aplicacions Informàtiques  
Alacant: IES Severo Ochoa. Elx  
Castelló: IES Miralcamp. Vila-real  
València: IES Abastos. València  
Desenrotllament de Productes en Fusteria i Moble  
Castelló: IES Politècnic. Castelló  
València: IES Vicente Blasco Ibáñez. València  
Automoció  
Alacant: IES Leonardo da Vinci. Alacant  
Castelló: IES Politècnic. Castelló  
València: IES núm. 36. València  
Manteniment Aeromecánico  
València: IFPS núm. 2. Complex Educatiu de Cheste  
Prevenció de Riscos Professionals  
Alacant: IES Canastell. Sant Vicent del Raspeig  
Castelló: IES Politècnic. Castelló  
València: IES Blasco Ibáñez. València  
Desenrotllament de Projectes d'Instal·lacions de Fluids, Tèrmiques i de Manutenció  
Alacant: IES Gran Via. Alacant  
Manteniment d'Equip Industrial  
Alacant: IES Antonio José Cavanilles. Alacant  
Castelló: IES Politècnic. Castelló  
València: IES Faitanar. Quart de Poblet  
Manteniment i Muntatge d'Instal·lacions d'Edifici i Procés  
Alacant: IES Canastell. Sant Vicent del Raspeig  
Anàlisi i Control  
Alacant: IES Mare de Déu del Remei. Alacant  
València: IES Vicente Blasco Ibáñez. València  
Química Ambiental  
València: IES Vicente Blasco Ibáñez. València  
Anatomia Patològica i Citologia  
Alacant: IES Leonardo da Vinci. Alacant  
València: IFPS Ciutat de l'Aprenent. València  
Dietètica  
Alacant: IES núm. 1. Xàbia  
Castelló: IES José Vilaplana. Vinaròs  
València: IES Federica Montseny. Burjassot  
Documentació Sanitària  
Alacant: IES La Torreta. Elx  
Castelló: IES Matilde Salvador. Castelló  
València: IFPS Ausiàs March. València  
Higiene Bucodental  
Alacant: IES Leonardo da Vinci. Alacant  
València: IFPS Ausiàs March. València  
Laboratori de Diagnòstic Clínic  
Alacant: IES L'Almadrava. Benidorm  
Castelló: IES Matilde Salvador. Castelló  
València: IFPS Ausiàs March. València  
Salut Ambiental  
Alacant: IES Batoi. Alcoi  
València: IES Federica Montseny. Burjassot  
Pròtesi Dental  
València: I.FPS Ausiàs March. València  
Animació Sociocultural  
Alacant: IES Figueras Pacheco. Alacant  
Castelló: IES Frances Ribalta. Castelló  
València: IES Jordi de Sant Jordi. València  
Educació Infantil  
Alacant: IES Figueras Pacheco. Alacant  
Castelló: IES Francesc Ribalta. Castelló  
València: IES núm. 27. València  
IES José de Ribera. Xàtiva  
Integració Social.  
Alacant: IES Victòria Kent. Elx  
Castelló: IES Francesc Ribalta. Castelló  
València: IES Jordi de Sant Jordi. València  
Patronatge  
Alacant: IES La Torreta. Elda  
València: IES Sivera Font. Canals  
Processos Tèxtils de Filatura i Teixidoria de Calada  
Alacant: IES Cotes Baixes. Alcoi  
València: IES Jaume I. Ontinyent  
Desenrotllament i Fabricació de Productes Ceràmics  
Castelló: IES El Caminàs. Castelló  
ANNEX IV  
CERTIFICAT ACREDITATIU DE COMPETÈNCIA PROFESSIONAL  
.................................. secretari/ària de   
l'IES..................................................  
CERTIFICA  
Que ..................................., amb DNI......................té adquirides les unitats de competència: ................... que acrediten la competència professional d................ que forma part del títol de Formació Professional Específica d.......... pertanyent a la Família Professional d.....................  
..............................., ........d ........................de.200..  
Vist i plau  
El/la director/a  
Firmat............................  
Este certificat ha sigut registrat amb el número........en .Acreditacions Professionals. de l'IES....................................................................